CELEX: 62012CN0603
Language: el
Date: 2012-12-21 00:00:00
Title: Υπόθεση C-603/12: Αίτηση προδικαστικής αποφάσεως την οποία υπέβαλε το Verwaltungsgericht Hannover (Γερμανία) στις 21 Δεκεμβρίου 2012 — Pia Braun κατά Region Hannover

6.4.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 101/7
            
         Αίτηση προδικαστικής αποφάσεως την οποία υπέβαλε το Verwaltungsgericht Hannover (Γερμανία) στις 21 Δεκεμβρίου 2012 — Pia Braun κατά Region Hannover
   (Υπόθεση C-603/12)
   2013/C 101/13
   Γλώσσα διαδικασίας: η γερμανική
   
      Αιτούν δικαστήριο
   
   Verwaltungsgericht Hannover
   
      Διάδικοι στην υπόθεση της κύριας δίκης
   
   
      Προσφεύγουσα: Pia Braun
   
      Καθής: Region Hannover
   
      Προδικαστικό ερώτημα
   
   Αντιβαίνει στο δικαίωμα ελεύθερης κυκλοφορίας και ελεύθερης διαμονής το οποίο παρέχουν στους πολίτες της Ένωσης τα άρθρα 20 και 21 ΣΛΕΕ, στην περίπτωση που, όπως εν προκειμένω, μια σπουδάστρια, η οποία εξακολουθεί να διαμένει με τους γονείς της που κατοικούν σε όμορη της Γερμανίας χώρα της ΕΕ και εργάζονται στην Γερμανία ως διασυνοριακοί εργαζόμενοι, ζητεί την καταβολή σπουδαστικού επιδόματος για σπουδές σε τρίτη χώρα της ΕΕ, ένα σύστημα ρυθμίσεων του εθνικού δικαίου που προβλέπει ότι στους Γερμανούς υπηκόους που έχουν τη μόνιμη κατοικία τους εκτός της Ομοσπονδιακής Δημοκρατίας της Γερμανίας μπορεί να χορηγηθεί σπουδαστικό επίδομα για τη φοίτηση σε εκπαιδευτικό ίδρυμα κράτους μέλους της Ευρωπαϊκής Ένωσης μόνον εάν συντρέχουν ιδιαίτερες περιστάσεις στην συγκεκριμένη περίπτωση που δικαιολογούν την καταβολή σπουδαστικού επιδόματος, καθώς και ότι, κατά τα λοιπά, η χορήγηση σπουδαστικού επιδόματος εναπόκειται μόνο στη διακριτική ευχέρεια της αρμόδιας αρχής;